Prizor iz priče o bludnom sinu.
Prizor iz priče o dobrom Samarićaninu.
**Isusove parabole** (**poređenja** ili **prispodobe**) su kratke alegorijske priče kojima je Isus primerima iz svakodnevnog života prenosio duhovne pouke. Isusove parabole (priče) i aforizmi (izreke) su decenijama kružile od usta do usta pre nego što su zapisane i uključene u jevanđelja, te predstavljaju najraniju hrišćansku tradiciju o Isusu. Isusove alegorične priče se smatraju najautentičnijim delom predanja.

Parabole (heb. מָשָׁל *mashal*) su bile uobičajen način izražavanja za Stari zavet i jevrejsku duhovnu tradiciju uopšte. I sam Isus se obilato koristio tim načinom izražavanja. U Novom zavjetu imao oko 40 Isusovih alegorijskih priča i one se uglavnom nalaze u tri sinoptička jevanđelja, po Mateju, Marku i Luki. U Evanđelju po Jovanu nema parabola, ili ih ima veoma malo.

Iako je u razgovorima sa sveštenicima i svojim učenicima upotrebljavao i apstrakne teološke izraze, Isus je seoskom stanovništvu Palestine govorio u slikama iz njihove svakodnevnice. Kada su ga učenici pitali zašto narodu govori u poređenjima, Isus je odgovorio: "*Vama je dano da znate tajne carstva Božjeg, a onima napolju sve u pričama biva*" (Marko 4:11). Jer oni "*gledajući ne vide i slušajući ne čuju niti razumeju*" (Matej 13:11-13). Stoga je Isus u razgovoru sa običnim narodom koristio poređenja kao metod podučavanja.

Poređenja su slikoviti govor razumljiv tadašnjem vremenu. Isus govori obično u prezentu o stvarima koje se u prirodi i životu ljudi redovno događaju, imaju vanvremensko značenje. On ukazuje na zajedničke veze između svakodnevnice i duhovne stvarnosti Kraljevstva Božjeg. Kao što se pastir raduje pronađenoj ovci, tako se Bog raduje zbog jednog pokajanog grešnika.

Snaga parabole je u reagovanju slušatelja. U parabolama se pojavljuju neočekivani trenuci različiti od uobičajene ljudske logike npr. u priči o radnicima u vinogradu. Mnoge priče završavaju pitanjem i dopuštaju slušatelju, da sam odluči koji će put odabrati. Isus želi, da se slušatelji prepoznaju u poređenjima, da prepoznaju što ne valja u njihovom životu i da zauzmu novi, drugačiji stav od dosadašnjeg.

Neke priče pozivaju na budnost, na očekivanje Božjeg Kraljevstva. Takve su npr. priča o deset devojaka i priča o stražaru. Mnoge su priče kritike sveštenika i bogataša, u prilog odbačenih i prezrenih ljudi iz nižih slojeva. Takve su na primer: priča o fariseju i cariniku, priča o bogatoj budali, priča o bogatašu i ubogom Lazaru itd.

Izvori
------

1. ↑  Funk, Robert W. and the Jesus Seminar. *The acts of Jesus: the search for the authentic deeds of Jesus.* HarperSanFrancisco. 1998. "What do we really know about Jesus" p. 527-534.
2. ↑  *Isus*, Enciklopedija živih religija (str. 316-318), Nolit, Beograd, 2004.
3. ↑  Pheme Perkins, 2007 *Introduction to the synoptic gospels* ISBN 0-8028-1770-X page 105
4. ↑  Barbara Reid, 2001 *Parables for Preachers* ISBN 0-8146-2550-9 page 3
5. ↑  Arland J. Hultgren, 2002 *The Parables of Jesus* ISBN 0-8028-6077-X page 2
6. ↑  Catholic Encyclopedia u članku Parabole tvrdi: "Nema parabola u Jovanovom jevanđelju."
7. ↑  The Vine and the Branches by David Tryon, kao i drugi kroz istoriju uključujući Džona Kalvina u John Calvin's Commentary on John Volume 2
8. ↑  „The Parables of Jesus: The Grain of Wheat". Arhivirano iz originala na datum 2012-03-10. Pristupljeno 2011-03-03.
9. ↑  Harris, Stephen L. Understanding the Bible. Palo Alto: Mayfield. 1985.
10. ↑  Marko Matić: Prispodobe u Novom zavjetu, Biblija danas 2007.

Vidi još
--------

* Istorijski Isus
* Isusove izreke
* *Amore e rabbia*

Eksterni linkovi
----------------

***Isusove parabole*** na Wikimedijinoj ostavi

* List of biblical parables Arhivirano 2006-01-07 na Wayback Machine-u
* Another list, slightly different and only of the synoptic Gospels
* Jewish Encyclopedia: Parable
* Catholic Encyclopedia: Parable
* PBS: Frontline: From Jesus to Christ: The Parables
* Parables of Jesus at WikiChristian

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |